## Pravilnik o izmjenama i dopunama Pravilnika o mirenju

### NN 65/2004 (21.5.2004.), Pravilnik o izmjenama i dopunama Pravilnika o mirenju

# HRVATSKA GOSPODARSKA KOMORA

1406

Na temelju članka 19. stavak 2.
i 4. Zakona o Hrvatskoj gospodarskoj komori (»Narodne novine« broj 66/91,
73/91) i članka 21. Statuta Hrvatske gospodarske komore (»Narodne novine« broj
11/94. – pročišćeni tekst, 108/95, 19/96, 64/01) Skupština Hrvatske gospodarske
komore na 1. sjednici 13. svibnja 2004. donosi

## Pravilnik

### o izmjenama i dopunama Pravilnika o mirenju

Članak
1.

U
Pravilniku o mirenju (»Narodne novine« broj 81/2002.) u članku 1. iza stavka 1.
dodaju se novi stavci 2., 3. i 4.

»2.
Centar je neovisan u svome radu.

3.
Sjedište Centra je u Zagrebu.

4.
Centar može imati regionalne centre za mirenje u Splitu, Osijeku, Rijeci i
Varaždinu kao i u sjedištima drugih županijskih komora Hrvatske gospodarske
komore.

5.
Centar ima svoj pečat s natpisom »Centar za mirenje pri Hrvatskoj gospodarskoj
komori« i znakom Centra.

Dosadašnji
stavak 4. postaje stavak 6. mijenja se i glasi:

6.
Centar ima predsjednika i tajnika.«

U
članku 1. stavci 2., 3. i 5. brišu se.

Članak
2.

Iza
članka 1. dodaje se novi članak 2. koji glasi:

»Članak 2.

1.
Centar pruža strankama usluge posredovanja, mirenja i drugih alternativnih
načina rješavanja sporova u kojima jedan ili više izmiritelja na nezavisan i
nepristran način, bez ovlaštenja da odrede obvezujuće rješenje, pomažu
strankama da postignu na­god­bu o spornim pitanjima.

2.
Provođenje postupka po ovom Pravilniku mogu zatražiti domaće i strane fizičke
osobe i pravne osobe u svim sporovima o pravima o kojima mogu slobodno
raspolagati.

3.
Stranke su ovlaštene pisanim sporazumom odstupiti od primjene određenih
odredaba ovog Pravilnika, no njihov sporazum ne može biti u protivnosti s
prisilnim propisima hrvatskoga prava. U slučaju sumnje, o tome odlučuje
predsjednik Centra.

4.
Centar ima listu izmiritelja. Stranke mogu imenovati za izmiritelja i osobu
koja nije na navedenoj listi.«

Članak
3.

Dosadašnji
članak 2. postaje članak 3. mijenja se i glasi:

»Članak
3.

1.
Za pokretanje postupka mirenja nije potrebno prethodno sklapanje sporazuma o
mirenju.

2. Ako se stranke nisu drugačije
sporazumjele, mirenje po­činje prihvatom prijedloga za pokretanje postupka
mirenja, koji se podnosi Centru u pisanom obliku.

3. Ako se druga stranka u roku
15 dana od dana kada je primila prijedlog za provođenje mirenja, ili u drugom
roku za odgovor naznačenom u prijedlogu, ne izjasni o prijedlogu, smatra se da
prijedlog za mirenje nije prihvatila.

4. Prijedlog za pokretanje
mirenja smatra se uredno dostav­ljenim ako je dostavljen na adresu prijavljenog
prebivališta, od­nos­no sjedišta protivne stranke ili punomoćnika te stranke.«

Članak 4.

Dosadašnji članak 3. postaje
članak 4. mijenja se i glasi:

»Članak 4.

1.
Smatra se da stranka koja predloži odnosno koja pristane na provođenje postupka
mirenja prihvaća odredbe ovog Pravilnika.

2.
Tijekom postupka mirenja stranke će se suzdržavati od pokretanja drugih sudskih
ili arbitražnih postupaka za rješavanje spora o kojem se mirenje provodi, osim
ako je to neophodno za očuvanje njihovih prava.«

Članak 5.

Dosadašnji članak 4. postaje
članak 5.

Stavak 4. toga članka mijenja se
i glasi:

»4.
Osoba koja je u postupku mirenja sudjelovala kao izmiritelj ne može biti
arbitar u sporu koji bude pokrenut u istoj stvari među istim strankama.«

Članak
6.

Dosadašnji
članak 5. postaje članak 6.

Članak
7.

Dosadašnji
članak 6. postaje članak 7. mijenja se i glasi:

»1.
Nagodba se zaključuje u pisanom obliku i ona se prilaže zapisniku koji
potpisuju stranke i izmiritelj.«

Članak
8.

Dosadašnji
članak 7. postaje članak 8.

Članak
9.

Dosadašnji
članak 8. postaje članak 9. mijenja se i glasi:

»1.
Mirenje se okončava:

–
sklapanjem nagodbe,

–
odlukom izmiritelja da se postupak mirenja obustavlja, donesenom u pravilnu
nakon što je o tome strankama bila dana mogućnost da se izjasne, zbog toga što
daljnje nastojanje da se postigne mirno rješenje spora više nije svrhovito,

–
pisanom izjavom o okončanju postupka koju su stranke uputile izmiritelju,

–
pisanom izjavom o odustajanju od postupka mirenja koju je jedna stranka uputila
drugim strankama i izmiritelju, osim ako u postupku i nakon odustanka jedne
stranke sudjeluju dvije ili više stranaka koje su voljne mirenje nastaviti.

2.
Mirenje se okončava i ako se nagodba ne postigne u roku 60 dana od dana
prihvata prijedloga za pokretanje postupka mirenja. Ovaj se rok pisanim
sporazumom stranaka može produžiti još za najviše 60 dana.

3. Okončanje mirenja utvrđuje
se, prema okolnostima slu­čaja, u zapisniku koji sastavlja izmiritelj, odnosno
pisanom bilješ­kom koju sastavlja predsjednik Centra.«

Članak 10.

Članak 9. postaje članak 10.

Iza članka 10. dodaju se novi
članci 11., 12., 13., 14., 15., koji glase:

»Članak
11.

1. Predsjednik predstavlja i
zastupa Centar.

2. Predsjednik imenuje
izmiritelje i predsjednike vijeća u slučajevima predviđenim Pravilnikom, prati
primjenu općih akata Centra te priprema i predlaže promjenu tih akata radi
njihovog usklađivanja s razvojem zakonodavstva i prakse u tom području,
organizira stručne skupove, savjetovanja i stručne razgovore radi promocije
Centra i instituta mirenja, sudjeluje u znanstvenim i stručnim skupovima,
objavljuje u znanstvenoj i stručnoj literaturi informacije o pravilima i praksi
Centra, poduzima aktivnosti radi uspostavljanja suradnje s drugim sličnim
organizacijama čija je djelatnost od interesa za rad Centra, potpisuje
sporazume o surad­nji, te obavlja druge poslove određene ovim Pravilnikom i
aktima Centra.

3. Predsjednik Centra podnosi
Hrvatskoj gospodarskoj komori godišnji izvještaj o radu i financijski izvještaj
Centra.

4. Predsjednika Centra imenuje
Upravni odbor Hrvatske gospodarske komore na razdoblje od četiri godine, s time
da ista osoba može biti imenovana samo dva puta uzastopce.«

Članak 12.

1. Tajnika Centra imenuje
predsjednik Hrvatske gospodarske komore, te s njime sklapa ugovor o radu.

2. Ako predsjednik Hrvatske
gospodarske komore ne imenuje tajnika u smislu odredbe stavka 1. ovoga članka,
tajnika Centra koji će tu funkciju obavljati kao volonter imenuje Upravni odbor
Hrvatske gospodarske komore na razdoblje od četiri godine.

3. Tajnik Centra obavlja
administrativne radnje potrebne za rad Centra, brine se za pravilno izvršavanje
zaključaka i naloga predsjednika te obavlja druge poslove određene ovim
Pravilnikom i aktima Centra.

4. Tajnik Centra priprema plan
rada za tekuću godinu, go­dišnji izvještaj o radu i financijski izvještaj.

Članak 13.

1. Predsjednik i tajnik Centra
imaju pravo na naknadu tro­škova u vezi sa obavljanjem svojih funkcija sukladno
Odluci o naknadi troškova i nagradi arbitrima, članovima tijela sudišta i
drugim sudionicima u postupcima arbitraže i mirenja pred Stalnim izbranim
sudištem i Centrom za mirenje Hrvatske gospodarske komore, te pravo na nagradu.

2. Visinu nagrade iz stavka 1.
ovog članka odlukom određuje predsjednik Hrvatske gospodarske komore.

3. Naloge za isplatu naknade
troškova i nagrade iz prethodnog stavka izdaje predsjednik ili tajnik, a
odobrava ih glavni tajnik Hrvatske gospodarske komore.

Članak 14.

Hrvatska gospodarska komora
obavlja nadzor nad administrativnim i materijalno-financijskim poslovanjem
Centra i osigurava materijalno tehničke uvjete za njegovu djelatnost.

Članak 15.

Opći akti Centra, lista
izmiritelja, odluka o imenovanju predsjednika i tajnika iz članka 12. stavak 2.
Pravilnika, objavljuju se u »Narodnim novinama«.«

Članak 11.

Dosadašnji članak 10. postaje
članak 16.

Članak 12.

Ovaj Pravilnik stupa na snagu
danom donošenja.

Broj: I – 2499/1-2004.

Zagreb, 13. svibnja 2004.

Predsjednik
**Nadan Vidošević,** v. r.

Pravilnik, NN 65/2004-1406